tomron87/hebrew-wikipedia-sentences-corpus huggingface dataset:
ויי אי - רב-אמן סיני המדורג במקום ה-38 בעולם, בעל מד כושר של 2706 נקודות.
ריכרד רפורט - רב-אמן הונגרי המדורג במקום ה-40 בעולם, בעל מד כושר של 2702 נקודות.
לוק ואן ולי - רב-אמן הולנדי, המדורג במקום ה-49 בעולם, בעל מד כושר של 2695 נקודות
בסקראן אדהיבאן - רב-אמן אינדונזי המדורג במקום ה-109, בעל מד כושר של 2653 נקודות.
תחרות חולצה רטובה היא תחרות אקסהיביציוניסטית שמשתתפות בה לרוב נשים צעירות המתמודדות במועדון לילה, בר, או מתחם נופש.
באופן מסורתי הן דומות בעיצובן למסיבות סטודנטים, ומתקיימות במקומות בילוי לצעירים כמו אילת וקנקון.
המתחרות בדרך כלל לבושות חולצות בצבע לבן או בצבע בהיר, שמתחתן אין חזייה, ביקיני, או כל בגד אחר.
לאחר מכן מים (בדרך כלל מים קרים כדי לגרום לפטמות להזדקר) מרוססים או מותזים על המשתתפות, מה שגורם לחולצות להפוך לשקופות ולהיצמד לשדיהן.
המתמודדות עשויות לרקוד או לדגמן לפני הקהל, כל אחת בתורה, כאשר תוצאת התחרות נקבעת על פי תגובות הקהל או על פי דעת השופטים.
הפרסים נקבעים על ידי מארגני התחרות.
בתחרויות נועזות יותר, המשתתפות יכולות לקרוע או לחתוך את חולצותיהן כדי לחשוף את הסרעפת, המחשוף, או החלקים הצדדיים של השדיים שלהן.
בהתאם לחוקים המקומיים, מוחלט אם מותר למשתתפות להוריד את חולצותיהן במהלך המופע.
הרעיון של תחרויות החולצה הרטובה מקורו בדרום ספרד בשנות ה-40, בסביבות תחילת הפסטיבל הספרדי הטומטינה, אך הוא חדר לתודעה בתחילת שנות ה-60 בעקבות הסרט "איפה הבנים?" ("Where The Boys Are").
תחרויות חולצה רטובה החלו להופיע בפאלם ביץ', פלורידה ובפורט לודרדייל, פלורידה רק באמצע שנות ה-70, בברים ובמסעדות מקומיות.
מקורות רבים טוענים כי ייתכן שהפופולריות של תחרויות החולצה הרטובה נעוצה בסרט התהום של ז'קלין ביסט מ-1977, בו היא שחתה מתחת למים בכמה סצנות בעודה לובשת רק חולצה לבנה.
תחרויות חולצה רטובה שונות מתקיימות בברים ובמועדונים שונים ברחבי הארץ, בין היתר במסיבות סוף סמסטר בהשתתפות סטודנטים.
תחרויות אלו עלו לכותרות בשנת 2015, בעקבות תביעה שהגישה צעירה אשר השתתפה בתחרות חולצה רטובה במועדון אלנבי 40 בתל אביב, לפיה היא נאנסה במהלכה.
בעקבות הסרטון המתעד את המתרחש, קמה התנגדות רבה הן למועדון והן לתרבות תחרויות החולצה הרטובה בישראל.
ב-1997, בני נוער מפורטלנד, אורגון, חגגו את סיומו של בית הספר התיכון וקיימו תחרות חולצה רטובה על בואינג 727 בדרכו ליעד נופש מקסיקני, כאשר הדיילת עודדה את הפעילות.
חקירת רשות התעופה העלתה שהטייסים, כביכול, השתתפו בתחרות על סיפון הטיסה, תוך הפרת החוק הקובע שנוסעים אינם מורשים להיות בתא הטייס.
צילום וידאו הראה את המתחרים יוצאים מתא הטייס לבושים בחולצות רטובות.
רשות התעופה קראה לטייסים למשמעת, בשל התנהגות מינית בלתי הולמת.
בשנת 2002, הוריה של הנערה מוניקה פיפין הגישו תביעה פדרלית נגד פלייבוי, אנהאוזר-בוש, מלונות דזלין, וחברות אחרות הנוגעת להופעת בתם בתחרות החולצה הרטובה בדייטונה ביץ' שבפלורידה בשנה הקודמת, בזמן שהיא הייתה תלמידת תיכון בת 16. פיפין רקדה טופלס במהלך התחרות, והיה מותר לגברים לשפוך כדים של מים על חזה החשוף.
אחרי שצילומים של הופעתה החלו להופיע בקטעי וידאו ובטלוויזיית הכבלים, שכן של המשפחה הראה אותם להוריה של פיפין, אשר שכרו עורכת דין.
למרות שפיפין הודתה בבית המשפט כי היא שיקרה למארגני התחרות לגבי גילה, התובע שלה טען כי כקטינה, היא לא הייתה מסוגלת לתת הסכמה מדעת להצטלמות ללא חלק עליון.
כמו פיפן, הן שיקרו לגבי גילם כדי להתקבל לתחרות.
תחרות החיבורים התורניים של מפעל הפיס מעודדת כתיבה תורנית במגזר החרדי ובמגזר הדתי לאומי.
בכל שנה נקבע נושא אחר שבו תעסוק התחרות.
הנושאים שנבחרו הם בעלי אופי עיוני תלמודי ולרוב גם קשורים לסוגיות חברתיות, למשל: ערבות הדדית, פיקוח נפש, שמיטה, צדקה, יחסי שכנים, ועוד.
מדי שנה כותבים לתחרות למעלה מאלף בחורי ישיבות ואברכים ואף רבני קהילות בגילאים שונים.
הבדיקה מתבצעת בעילום שם על ידי ועדת בדיקה מיוחדת שהוקמה לצורך הפרויקט.
עד שנת תשע"ז התקיימו שש תחרויות למגזר החרדי וארבע תחרויות למגזר הדתי לאומי, והוגשו כ-7,500 מאמרים.
בשנת תש"ע החליט מפעל הפיס להשיק פרויקט ייחודי למגזר החרדי בשם "וקנה לך חבר", במסגרת המיזם נקראים תלמידי ישיבות ואברכים לכתוב חיבורים תורניים בנושא מסוים, והחיבורים הטובים ביותר זוכים לפרס שמוענק בטקס במעמד יו"ר מפעל הפיס רבנים ואישי ציבור נוספים.
החיבורים הזוכים מתפרסמים בחוברת שמוציא מפעל הפיס, שנקראת "וזה הפיס הראשון", לצד מאמרים פרי עטם של הרבנים חברי ועדת הבדיקה.
כבר בשנתו הראשונה הצליח המיזם בצורה יוצאת דופן והוגשו למעלה מאלף חיבורים תורניים.
לאחר שהתקיימו שתי תחרויות לציבור החרדי, פנו ח"כ זבולון אורלב והשר אורי אורבך ליו"ר מפעל הפיס וביקשו לפתוח מיזם מקביל שיהיה מיועד למגזר הדתי לאומי, הוא נענה לבקשתם ומאז שנת תשע"ב מתקיימות שתי התחרויות במקביל.
המיזם מנוהל על ידי מפעל הפיס בשיתוף עם רשת החנויות אור החיים.
מדי שנה מתפרסמת התחרות בריכוזים החרדיים והדתיים, ובעיתונים.
המידע על התחרות מוגש בכל הדוכנים של מפעל הפיס ברחבי הארץ.
לאחר פטירתו של אורי אורבך הוגדל מספר הזוכים בתחרות והיא נקראה על שמו.
את הפרס הראשון העניקה אשתו מיכל.
האירוע הפומבי האחרון בו השתתף אורבך לפני שאושפז היה בטקס חלוקת הפרסים של התחרות, ושם אמר אורבך שהוא רואה בלימוד התורה בדרך אהבת הבריות והארץ את הערך החשוב שבשבילו העולם קיים.
לדברי יו"ר מפעל הפיס עוזי דיין הצלחתו הגדולה של המיזם שזכה להיענות גבוהה מצד הציבור הרחב ורמתם הגבוהה של החיבורים שהוגשו, מוכיחות מעבר לכל ספק ש"החיבור בין התרומה החברתית של מפעל הפיס לבין עולם התורה הוא טבעי ומתבקש".
בשנת תשע"ז-תשע"ח קיים המפעל לראשונה תחרות מקבילה ייעודית לנשים מהמגזר הדתי-תורני.
בתחרות זו המשתתפות כותבות מאמר הגות ומחשבה, ולחמש הזוכות הראשונות מוענקים סכומים כספיים זהים בשווים לזוכי התחרות הכללית.
בתחקיר של עקיבא וויס, שהתפרסם במהדורת החדשות של כאן 11 נטען שמפעל הפיס יזם את הפרויקט על מנת לשפר את תדמיתו השלילית של מפעל הפיס במגזר החרדי כמפעל התומך בלומדי תורה, ועל ידי כך להעלות את מספר המהמרים החרדיים.
לפי התחקיר המיזם ענה לציפיות ואכן מספר המהמרים במגזר החרדי עלה בצורה משמעותית בעקבות הפרויקט.
מפעל הפיס הגיב שהוא יזם את התחרות כדי ליצור מקבילה חרדית לפרס ספיר, המיזם נוחל הצלחה רבה וזוכה לתמיכת הרבנים.
לצורך התחרות הוקמו ועדות אישים מיוחדות שייצגו את מגוון החוגים במגזרים השונים.
בראשות הוועדה לתחרות החרדית עומד הרב ברוך דב פוברסקי, חברי הוועדה הם הרב מסעוד בן שמעון, הרב יצחק אזרחי, הרב בן ציון קוק, הרב חיים פרץ ברמן והרב נפתלי נוסבוים..
בוועדה לתחרות הדתית לאומית מכהנים הרבנים: : הרב יעקב אריאל, הרב זלמן מלמד, הרב גבריאל סרף, הרב יעקב שפירא, הרב חיים סבתו, הרב יגאל לרר, הרב רא"ם הכהן.
בוועדת לתחרות מאמרי ההגות והמחשבה עבור נשים, מכהנות בוועדה המיוחדת הנשים מירי שניאורסון, תמר מאיר, תרצה קלמן, רותי רפפורט ומרים אפללו.
מאז שנת תשע"ז זוכים בכל אחת מהתחרויות שנים עשר חיבורים כנגד שנים עשר שבטי ישראל.
לזוכה במקום הראשון מוענק סכום של 40,000 שקלים.
לארבעת המקומות הבאים מוענק סכום כספי מכובד, ולשאר הזוכים עד המקום ה-12 מוענק שובר לקניית ספרים ברשת "אור החיים".
בתחרות הנשים מוענקים פרסים רק לחמש הזוכות הראשונות.
תחרות השחייה הארצית על שם גל רודובסקי ועדן נימרי, היא תחרות שחייה ארצית בהשתתפות טובי השחיינים והקבוצות בישראל הנערכת אחת לשנה במכבים-רעות בבריכת 25 מטר.
התחרות מתקיימת משנת 1998, לזכרו של סמ"ר גל רודובסקי שנהרג באסון השייטת ב-5 בספטמבר 1997. החל משנת 2025 התחרות הוקדשה גם לזכרה של סרן עדן נימרי, אשר נפלה בקרב על מוצב נחל עוז בטבח שבעה באוקטובר ב-2023.
גל רודובסקי, שהיה שחיין מצטיין בקבוצות בני הרצליה ומכבי קריית אונו, נהרג באסון השייטת.
לזכרו, יזם מאמנו אורי קליינמן בשיתוף קבוצת השחייה מכבי פארק רעות שאותה אימן ומשפחתו, תחרות שחייה שתנציח אותו.
הסלוגן של התחרות הוא "לא פורש" אותו טבע רודובסקי בעת שרותו הצבאי.
עדן נימרי הייתה שחיינית מצטיינת בקבוצת מכבי פארק המים רעות.
המשחים החזקים של עדן היו 100 מטר ו-200 מטר גב, 200 ו-400 מטר מעורב אישי, וגם משחי "מים פתוחים" לחמישה ועשרה קילומטרים.
התחרות היא לילדים, לנוער ולבוגרים והיא הלכה למעשה, התחרות הפותחת את עונת השחייה ולכן מרבית שחייני העלית של ישראל לצד שחייני העתיד של ישראל משתתפים בתחרות זו.
במהלך השנים התחרות עברה שינויים רבים במתכונתה וכיום היא מנוהלת על ידי כרמל לויתן.
תחרויות העל בשחמט, טאטא סטיל 2018, התקיימה ב, שבהולנד, בין התאריכים 13 בינואר ל-28 בינואר 2018. זו הפעם ה-80 שתחרות טאטא סטיל התקיימה.
בתחרות השתתפו 14 רבי-אמנים, והיא התקיימה בשיטת ליגה, כך שנערכו בה 13 סיבובים.
התחרות הייתה בקטגוריה 20 (מד כושר ממוצע 2750).
מנצח התחרות היה אלוף העולם מגנוס קרלסן.
קרלסן היה לשחמטאי שזכה במספר הגדול ביותר של תחרויות העל טאטא סטיל - שש פעמים, ובכך עקף את וישוואנתן אנאנד שזכה חמש פעמים בתחרות.
משתתפי התחרות ודירוגם בעולם (לפי מד כושר מעודכן לינואר 2018)
מגנוס קרלסן - נורווגי המדורג במקום ה-1 בעולם ואלוף העולם הנוכחי.
בעל מד כושר של 2834 נקודות.
פביאנו קרואנה - אמריקאי המדורג במקום ה-2 בעולם עם 2811 נקודות במד הכושר של פיד"ה.
שחריאר ממדיארוב - אזרי המדורג במקום ה-3 בעולם עם 2804 נקודות במד הכושר של פיד"ה.
וסלי סו - אמריקאי המדורג במקום ה-6 בעולם בעל מד כושר של 2792 נקודות.
ולדימיר קראמניק - רוסי בעל מד כושר 2787, אלוף העולם בין השנים 2000 ל-2007, שביעי במד הכושר
פטר סבידלר - רוסי בעל מד כושר 2768, עשירי במד הכושר
וישוואנתן אנאנד - הודי בשחמט אלוף העולם בין השנים 2007 ל-2013, אנאנד מדורג במקום ה-11 בעולם עם 2767 נקודות.
סרגיי קריאקין -סגן אלוף העולם בשחמט, רוסי המדורג במקום ה-14, בעל מד כושר של 2753 נקודות.
אניש גירי - הולנדי, המדורג במקום ה-15 בעולם, בעל מד כושר של 2752 נקודות.
ויי אי - סיני המדורג במקום ה-22 בעולם, בעל מד כושר של 2743 נקודות.
מקסים מטלקוב - רוסי בעל מד כושר 2718, 32 במד הכושר
חואו ייפאן - סינית בדרגת רב-אמן לגברים, המדורגת במקום ה-64 בעולם עם 2680 נקודות.
בסקראן אדהיבאן - אינדונזי המדורג במקום ה-96, בעל מד כושר של 2655 נקודות.
גאויין ג'ונס - אנגלי בעל מד כושר 2640, 127 במד הכושר
בראש הטבלה סיימו אניש גירי ומגנוס קרלסן שצברו 9 נקודות מ-13 אפשריות.
בפלייאוף של שני משחקי בזק ניצח קרלסן במשחק הראשון, הגיע לעמדה זכויה במשחק השני וכאשר לגירי בעמדה אבודה ונותרו בשעונו 8 שניות בלבד לסיום המשחק הציע קרלסן במחוה ספורטיבית תיקו, תוצאה שהספיקה לזכות בגביע ובתחרות כולה.
בסיכום שני המשחקים: 1.5 -0.5 לקרלסן.
תחרות השחמט לזכר טל היא תחרות על בשחמט לזכר אלוף העולם השמיני, מיכאל טל.
היא נערכת מדי שנה החל מ-2006 במוסקבה, בירת רוסיה, בהשתתפות השחמטאים החזקים בעולם.
בשנים 2014 ו-2018 נערכו תחרויות בשחמט מהיר או בזק.
וישוואנתן אנאנד שחריאר ממדיארוב סרגיי קריאקין10
תחרות העל בלונדון היא תחרות על בשחמט שנערכת מדי שנה החל מ-2009 בלונדון.
בנוסף לתחרות הראשית היא כוללת תחרויות ברמה נמוכה יותר, תחרות נוער, הרצאות וכו'.
התחרות מתקיימת בשיטת ליגה, הכוללת משחק בודד בין כלל המשתתפים.
בהתאם לחוקים ניתנות 3 נקודות עבור ניצחון ונקודה בודדת עבור תיקו.
אלוף העולם המכהן, מגנוס קרלסן, ניצח בתחרות זו ארבע פעמים.
תחרות העל בשמקיר היא תחרות על בשחמט שנערכת מדי שנה החל מ-2014 בשמקיר, שבאזרבייג'ן.
התחרות נערכת לזכר רב-האמן האזרי, ווגאר גשימוב, שנפטר בגיל צעיר.
החל משנת 2021 התחרות מתקיימת בשיטת שח מהיר ושח בליץ והיא נערכת בבקו.
תחרות השחמט בדורטמונד היא תחרות על בשחמט שנערכת בדורטמונד שבגרמניה.
התחרות הראשונה נערכה בשנת 1928, השנייה ב-1951 והשלישית בשנת 1961. החל משנת 1973 התחרות נערכת על בסיס שנתי, בחודש יולי.
בשנת 2020 לאור מגפת הקורונה התחרות לא נערכה.
הזוכה במספר הרב ביותר בתחרות הוא רב-אמן ולדימיר קרמניק, שניצח בה 10 פעמים.
בעקבות מגפת הקורונה בשנת 2020 ו-2021 התחרות לא נערכה.
תחרות חיפוש הדיווה של ה-WWE הייתה תחרות כישרונות של ארגון ההיאבקות האמריקאי, ה-WWE.
הזוכה הראשונה בתחרות הייתה ג'יימי קופי, היא לא קיבלה חוזה בארגון לעומת הזוכים שבאו לאחר מכן.
זוכות אחרות היו כריסטי האמי, אשלי מסארו, ליילה אל ואיב טורס.
בנוסף לזוכות של השנים הקודמות, ה-WWE החתימו לאורך הדרך משתתפות מהתחרויות, למרות שלא זכו בתחרות של אותה השנה.
בשנים 2011 וב-2015, ה-WWE הביעה נכונות להחזיר בחזרה את תחרות חיפוש הדיווה, אך תכנונים אלה לא יצאו לפועל.
נכון לשנת 2018, מאריס, מריה קנליס וניקי בלה הן הדיוות האחרונות שנותרו בארגון כחלק מתחרות חיפוש הדיווה, כשמאריס ומריה משמשות בעיקר כמנג'ריות של הבעלים שלהם.
תחרות חיפוש הדיווה הראשונה של ה-WWE נערכה בין התאריכים ה-1 ביולי ל-24 באוגוסט.
למרות זאת, לעומת תחרויות חיפוש דיווה שבאו לאחר מכן, הזוכה בחיפוש הדיווה הראשונה לא קיבלה חוזה בארגון.
ג'יימי קופי הייתה הזוכה הראשונה בתחרות והיא קיבלה קמפיין צילומי תמונה עבור המגזין של ה-WWE.
לתחרות חיפוש הדיווה של שנת 2004 היו ארבעה שירי נושא.
כמו כן, התחרות הוכרה גם בשם "תחרות חיפוש הדיווה של Raw" והמנצחת בתחרות זכתה ב-250,000 דולר.
"Open Your Eyes" בביצוע אלטר ברידג'
"Real Good Girl" בביצוע ג'ים ג'ונסטון 1
1 השיר נכתב במיוחד לתחרות חיפוש הדיווה.
2 השיר הפך להיות שיר הכניסה הרשמי של כריסטי האמי לאחר זכייתה בתחרות.
ריד 25 שארלוט, צפון קרוליינה לא נבחרה (חצי גמר) טרייסי רייט 24 אטלנטה, ג'ורג'יה נבחרה (עולה לגמר) יסניה קמאצ'ו 30 אוסטין, טקסס לא נבחרה (חצי גמר)
ה-WWE החתימו בנוסף לזוכה את המודחות שכללו את מישל מקול, איימי וובר, קנדיס מישל, מריה קנליס וג'וי ג'ובאני.
לתחרות חיפוש הדיווה של שנת 2005 היה שיר נושא אחד.
"Be Yourself" בביצוע אודיוסלייב 1
1 השיר הפך להיות שיר הכניסה הרשמי של אשלי מסארו לאחר זכייתה בתחרות.
ה-WWE החתימו בנוסף לזוכה, אשלי מסזארו, את המודחות שכללו את קריסטל מרשל, אליזבת' רואפר וטרנשה ביגרס.
לתחרות חיפוש הדיווה של שנת 2006 היו שלושה שירי נושא.
1 השיר "Move Along" הפך להיות שיא הכניסה הרשמי של ליילה אל לאחר זכייתה בתחרות.
ה-WWE החתימו בנוסף לזוכה את המודחות שכללו את מאריס אולט, התאומות בלה, רבקה דיפיטרו, ברוק אדמס, איימי זידיאן ומילנה רוקה.
לתחרות חיפוש הדיווה של שנת 2007 היה שיר נושא אחד.
"Let It Roll" בביצוע ולווט ריבולבר
התחרות הראשונה נערכה באתר האינטרנט הרשמי של ה-WWE ב-10 בספטמבר, ובנוסף ההצבעה נערכה שם.
הזוכה הוכרזה ב-29 באוקטובר במסגרת התוכנית Raw.
טארן טרל ולנה יאדה נקראו לרוסטר הראשי למרות שהודחו מהתחרות.
גרסאות לא רשמיות אחרות של התחרות
מגזין ההיאבקות Wrestling Observer Newsletter הודיע שבפברואר 2013 ה-WWE ערכו תחרות חיפוש דיווה באזור לוס אנג'לס שאינה שודרה בטלוויזיה.
בין השמות שהשתתפו בתחרות היו איווה מארי, אלכסה בליס, לאנה, ג'וג'ו, דווין טיילור וורוניקה ליין, כשהזוכה בתחרות הייתה איווה מארי.
בנוסף לכך, מנחות התוכנית היו אמורות להיות ליטה וטריש סטרטוס.
תחרות העל בנורווגיה היא תחרות על בשחמט שנערכת מדי שנה החל מ-2013 בסטוונגר, שבנורווגיה.
שנהמועדיםקטגוריהמקום ראשוןמקום שנימקום שלישי1 2024 27 במאי–7 ביוני ג'ו ונגג'ון19 אנה מוזיצ'וק 16 ליי טינגג'ייה 14.52202526 במאי–6 ביוני אנה מוזיצ'וק16.5 ליי טינגג'ייה 16 קונרו הומפי15
תחרות העל טאטא סטיל היא תחרות על בשחמט שנערכת ב שבהולנד.
התחרות הראשונה נערכה בשנת 1938. החל מהקמתה התחרות נקראה "הוגוונס".
בשנת 1999 ספונסר של התחרות הקים "כורוס גרוף" ובהתאם לכך שונה שם התחרות.
בשנת 2007 כורוס גרוף נרכשה על ידי קבוצת טאטא ההודית ושם התחרות שונה בהתאם.
למרות השינויים בשם התחרות, מיספור התחרות הוא רציף החל משנת 1938.
בנוסף לתחרות הראשית, נערכות תחרויות משנה ופעילויות נוספות.
החל משנת 2018 מתקיימת תחרות טאטא סטיל נוספת, בהודו.
בשנת 2024, בין ה-13 בנובמבר ועד 17 בנובמבר נערכה תחרות טאטא סטיל (הודו) בעיר קולקטה.
תחילה התחרות הייתה פתוחה לשחמטאים מהולנד בלבד.
החל משנת 1946 מוזמנים גם שחמטאים בולטים מחוץ להולנד.
במהלך שנות ה-60 של המאה ה-20 בתחרות נהפכה לאחד החזקות בעולם השחמט.
נכון ל-2020, מגנוס קרלסן מחזיק בשיא הזכיות (7 תארים) ווישוואנתן אנאנד, שזכה 5 פעמים, מחזיק בשיא של רצף משחקים ללא הפסד - 70 משחקים בין השנים 1998–2004.
תחרות העל בשחמט, טאטא סטיל 2019, התקיימה בוייק אן זה, שבהולנד, זו הפעם ה-81 בין התאריכים 12 בינואר לבין ה-27 בינואר 2019. בתחרות השתתפו 14 רבי-אמנים, רובם מהצמרת העולמית, והיא התקיימה בשיטת ליגה, כך שנערכו בה 13 סיבובים.
התחרות הייתה בקטגוריה 21 (מד כושר ממוצע 2753).
בתחרות זכה אלוף העולם מגנוס קרלסן וסיים מחצית הנקודה לפני יריבו אניש גירי, עימו סיים בתיקו את משחקו בסיבוב האחרון.
קרלסן זכה בפעם השביעית והיה לשחמטאי שזכה במספר הגדול ביותר של תחרויות העל טאטא סטיל.
משתתפי התחרות ודירוגם (לפי מד כושר מעודכן לינואר 2019)
מגנוס קרלסן – נורווגי המדורג במקום ה-1 בעולם ואלוף העולם המכהן.
שחריאר ממדיארוב – אזרי בעל מד כושר 2817.
וישוואנתן אנאנד – הודי, בעל מד כושר 2813, אלוף העולם בשחמט בין השנים 2007 ל-2013.
דינג לירן – סיני בעל מד כושר 2813.
אניש גירי – הולנדי, בעל מד כושר 2783.
ולדימיר קראמניק – רוסי בעל מד כושר 2777, אלוף העולם בין השנים 2000 ל-2007,
יאן נפומניאשצ'י – רוסי, בעל מד כושר 2763.
טיימור רג'אבוב – אזרי בעל מד כושר 2757
יאן-קשישטוף דודה – פולני בעל מד כושר 2738
סמואל שקלנד – אמריקאי בעל מד כושר 2725
ולדימיר פדוסייב – רוסי בעל מד כושר 2723
ריכרד רפורט – הונגרי, בעל מד כושר 2725.
וידיט גוג'ראתי – הודי בעל מד כושר 2695
יורדן ואן פורייסט – הולנדי בעל מד כושר 2612.
תחרות העל טאטא סטיל 2020 בשחמט, שהתקיימה בפעם ה-82, נערכה ב , שבהולנד, בין התאריכים 10 בינואר לבין 26 בינואר 2020. בתחרות השתתפו 14 רבי-אמנים, רובם מהצמרת העולמית, והיא התקיימה בשיטת ליגה, שבמהלכה נערכו 13 סיבובים.
התחרות הסתיימה בניצחונו של סגן אלוף העולם, פביאנו קרואנה, שצבר 10 נקודות מ-13 אפשריות, בהקדימו בשתי נקודות את אלוף העולם, מגנוס קרלסן, שסיים במקום השני.
בסיבוב הרביעי שבר קרלסן שיא – 111 משחקים רצופים מול הצמרת העולמית בשחמט ללא הפסד.
השיא הקודם, מול יריבים חלשים בהרבה, היה של הרוסי סרגיי טיביאקוב , 110 משחקים.
בסיום התחרות נשבר שיא של משחקים ברצף ללא הפסד והגיע ל-120. בנוסף, במהלך חודש ינואר 2020 הגיע קרלסן לעשר שנים רצופות בהן הוא ממוקם במקום הראשון במד הכושר של פיד"ה.
בסיבוב התשיעי נערך משחק שעורר ציפיות גדולות, בין הכוכב העולה עלי רזא פירוזג'א בן ה-16, שניצח את כל משחקיו בלבן בשמונת הסיבובים הראשונים (בלבן) מול אלוף העולם קרלסן (בשחור).
קרלסן ניצח במשחק מופת את יריבו הצעיר.
הסיבוב הראשון של האירוע נערך ב-11 בינואר.
פירוזג'א בן ה-16 היה הראשון שניצח אחרי ששיחק בלבן מול ולדיסלב קובלב הבלארוסי.
בעמדה ידועה מאוד של וריאנט זייצב לפתיחה ספרדית, קובלב בחר במסע 16 ...
ג4 המפוקפק (במקום במסע הפופולרי והתקני 16 ...
נראה שזו לא הייתה תוצאה של הכנה ביתית, אלא מסע מוטעה, מאחר שהשחור נקלע לבעיה מיידית ואיבד שני חיילים ללא שום פיצוי.
פירוזג'א הגיב בהפיכת ההזדמנות הברורה לניצחון.
המוביל אחרי הסיבוב הראשון היה בלתי צפוי.
יורדן ון פורייסט היה המשתתף בעל הדירוג הנמוך ביותר באירוע, אבל המשחק שלו מול מי שהגיע לחצי גמר אליפות העולם יו יאנגי הסיני הפך במהרה לסיום צריחים בו נאלץ השחור להגן במדויק על החיילים החלשים שלו.
המשחק הפך במהירות למסובך ונדרש לניתוח מעמיק כדי להבין את מהלכיו.
לאחר כמה אי דיוקים הדדיים, החמיץ יו הזדמנות לשוויון (44 ...צה8 45. צ:א7 מז6!
45. ב6 מו3 וזו הייתה נקודת האל חזור עבור השחור.
חמשת המשחקים האחרים הסתיימו בתיקו אך לא ללא קרב.
המשחק של מגנוס קרלסן מול אניש גירי המקומי הסתיים ללא אירועים מיוחדים.
קרלסן בחר בהסתעפות נדירה ביותר בפתיחה האנגלית (4. מה-ב3) אך גישה זו לא השתלמה – קרלסן לא קיבל ולו יתרון קל; למעשה קרלסן עצמו היה זה שהיה צריך לדייק כדי להגיע לתיקו במהלך ה-25.
המשחק בין וישוואנתן אנאנד לולדיסלב ארטמייב וקרב כוכבי העל האמריקאיים קרואנה ווסלי סו הסתיימו בתיקו מהר יחסית.
לווסלי סו, לכאורה, לא היו שום בעיות להשוות בהגנת גרינפלד בעוד ארטמייב לא התקשה בהגנת קארו-קאן, בה שני הרצים שלו היו כה חזקים עד שאנאנד החליט להקריב טיב ולכפות תוצאת תיקו בשלב מסוים.
הצעירים ג'פרי שיונג ודניאיל דובוב כיוונו לניצחון בהגנה סיציליאנית שלהם.
כששני הצריחים הלבנים הגיעו לערוגה השביעית ממש במרכז הביצורים ההגנתיים של השחור, היה ברור שזה יהיה קשה עבור דובוב.
בהיותו עם רגלי פחות (ולכמה מהלכים אפילו שני רגלים) רב-האמן הרוסי חיפש אחר משחק נגדי והצליח.
שיונג כנראה החמיץ כמה הזדמנויות, אך פרס "החמצת היום" מגיע לניקיטה ויטוגוב שהחליף את יאן נפומניאשצ'י שבועיים לפני האירוע.
ויטוגוב שב-2019 הצליח מאוד, היה קרוב מאוד להתחיל את 2020 עם עוד ניצחון, הפעם נגד בכיר השחמטאים הפולנים יאן-קשישטוף דודה.
הלבן שלט לחלוטין בסיבוב השני וניצח 4 משחקים מתוך 7. אחרי שני סיבובים היו חמישה מובילים כאשר הפייבוריטים הבולטים מגנוס קרלסן ופאביאנו קרואנה היו עדיין עם 50%.
לסנסציה האיראנית, פירוזג'א, היה סיכוי טוב להפוך למוביל היחיד בתחרות מכיוון שהייתה לו עדיפות ברורה אחרי הפתיחה במשחקו נגד דודה.
בגמביט המלכה דודה באופן מפתיע מעט ביצע החלפת מלכות מוקדמת, פירוזג'א מצא חידוש יצירתי 9...
פז4, והתגובה של דודה ככל הנראה לא הייתה מדויקת.
שחור זכה ברגלי, אך נראה כי לבן היה רק קצת יותר גרוע לפני שדודה העמיד את מלכו מול כל הכלים הכבדים של השחור עם 23.מג4 ?!
פירוזג'א ביסס את היתרון ויכול היה היה להשיג סיכויי ניצחון ברורים לו היה מסכל את הפעלת הפרש הלבן עם 26 ...
פירוזג'א בחר לבצע מהלך טבעי עם הצריח ודודה הצליח להציל חצי נקודה ביום השני ברציפות.
זוכה אחר בסיבוב הראשון, ון פורייסט, ספג את התבוסה הראשונה שלו במשחק נגד שיונג, אך שוב שיחק ללא פחד.
במשחק טיפוסי בהגנה הסיציליאנית, הוא ניסה להגיע לפריצת דרך והקרבה שאפתנית עם 13 ...
ון פורייסט העביר את הרץ שלו מסע אחד מאוחר מדי ל-ו6 ומצא את עצמו במצב גרוע יותר.
היו לו עדיין סיכויים בעמדה חריפה ומסובכת אחר כך, אך הוא טעה עם 29 ...
רח4. שיאנג זכה בכלי ובמשחק.
הכוכבים הרוסים וארטמייב ודובוב הדביקו גם הם את פירוזג'א.
דובוב ניצח בקלות את קובלב לאחר שזה החליט להקריב רגלי מרכזי בעמדה לא נעימה בתקווה למשחק נגדי פעיל בשלב הסיום.
זו הייתה אשליה, ודובוב מימש את יתרונו בסגנון יפה.
לקובלב היה ביש מזל לפתוח בשחור בשני משחקים, אבל נראה שהוא לא היה בכושר עם 0/2. ארטמייב הביס את בן ארצו ויטיוגוב בסגנון עמדתי ברור.
בשלב מסוים יכול היה ארטמייב לבחור בתחבולה עם 27.צד8 +!
אבל בכל מקרה הוא שלט לחלוטין במרכז ובאגף המלכה.
אלוף העולם בעבר אנאנד, ביום רע מבחינתו, טעה כשקיבל את ההחלטה להקריב רץ עם 12 ...
אנאנד צדק בכך שזכה מייד בחזרה בכלי, אך ככל הנראה החמיץ שהפרש ייכלא במחנה הלבן לאחר מכן.
ניצחון קל לאלוף העולם בשחמט פישר אקראי סו, שלמעשה לא עשה כל כך הרבה כדי להשיג את הניצחון.
ניתוח בעזרת מחשב הראה שהעמדה עדיין לא ברורה אם אנאנד היה משחק 22 ...
ואחרי 23. צ:ז2 צ:ז2 24. מ:ז2 מהה2+ 25. מז3 צו8 התקפה של השחור יכולה הייתה להספיק לתוצאת תיקו.
ליו ינגי לא היו שום שאיפות בלבן נגד קרלסן והוא ניסה להחליף את כל הכלים בהקדם האפשרי.
גירי וקרואנה שיחקו ככל הנראה את המשחק הטוב ביותר של הסיבוב ברמה מעולה – גירי הפעיל לחץ כבד על יריבו ואף זכה לרגלי בשלב הסיום, אך המתמודד בעבר על אליפות העולם הגן בצורה מבריקה ולא היה בסכנה ממשית.
בתום שלושת הסיבובים הראשונים לא השיג עדיין אף שחקן ניצחון בכלים השחורים, אבל שלושת הניצחונות של הלבן בסיבוב ה-3 החווירו בהשוואה לניצחון של עלי רזא פירוזג'א על ולדיסלב ארטמייב.
בכך הפך פירוזג'א למוביל בתחרות.
נראה כי התוצאה של משחק המפתח של הסיבוב הושפעה על ידי הכנה ביתית טובה יותר של פירוזג'א.
ארטמייב בחר שוב בהגנת קארו-קאן ופירוזג'א הגיב באחת ההסתעפויות החריפות ביותר 3. ה5 רו5 4. ח4 ח5 5. ג4, השאיר את רגלי ב2 תלוי, אבל זה היה מסוכן לקחת אותו – ארטמייב לא העז והחל להקדיש זמן רב לכל מסע.
עד למהלך ה-15 מהלכי המשחק עקבו אחר המשחק של אמיל סוטובסקי – מריה מוזיצ'וק משנת 2018, בו הלבן ניצח באופן משכנע.
מהד8 אך עמדתו כבר נראתה חשודה מאוד.
לאחר פריצת הדרך ה6, השחור היה במצוקה קשה כשמלכו נחשף לחלוטין.
פירוזג'א שמשחק תחת דגל FIDE, החמיץ כמה הזדמנויות לסיים את המשחק מהר יותר, אך התוצאה הייתה ברורה לאורך כל המשחק.
פירוזג'א הוביל באופן סנסציוני את התחרות, אך ככל הנראה ההופעה של יורדן ון פורייסט הפתיעה אפילו יותר.
בסיבוב ה-3 ון פורייסט רשם את הניצחון השני שלו – הפעם נגד דניאיל דובוב.
3. ג3 הבלתי יומרני של ון פורייסט בפתיחה הסיציליאנית הצביע על כך שהוא לא שואף ליתרון פתיחה בסיציליאנית, אבל דובוב כנראה לא העריך נכון את הסכנה של התקדמות הרגלים בטורים ג' וד' – החל להסתבך אחרי המסע ה-20, ועמדתו רק הלכה והדרדרה.
רב-האמן ההולנדי ניווט בקלות את דרכו לניצחון.
פביאנו קרואנה הפגין שחמט מעולה בשלב המוקדם של הטורניר ונמצא רק חצי נקודה אחרי המוביל.
יו ינגי בחר בהגנת פטרוב החביבה עליו נגד השחמטאי השני במד הכושר העולמי, אך הפך לקורבן להבנתו המעולה של קרואנה בשחמט.
התקדמות הרגלים משני האגפים (13. ב4 ו־16. ז4) נראתה ספקולטיבית במקצת, אך קרואנה הצליח לבטל בהדרגה את משחקו הנגדי של השחור ולזכות ביתרון גדול במרחב.
גם אחרי שקרואנה זכה ברגלי, התוצאה נראתה לא ברורה, אך הוא סיכל בביטחה את כל ניסיונותיו של השחור ועבר לסיום רגלים זכוי לחלוטין.
ארבעת המשחקים האחרים הסתיימו בתיקו.
אלוף העולם מגנוס קרלסן לא היה בשיאו – הניסיון שלו להילחם על יתרון במשחק מול ג'פרי שיונג נראה ללא ביסוס ודי מהר הוא נאלץ לוותר על רגלי ולהתאמץ כדי להשיג תיקו.
קרלסן לא עמד בסכנה ממשית להפסיד אבל יכול בהחלט להיות מאוכזב מפתיחת התחרות מבחינתו.
לקרלסן לא היו סיכויי ניצחון באף אחד מהמשחקים הראשונים והעובדה שהיה קרוב לשבור את השיא של סרגיי טיביאקוב במספר המשחקים ללא הפסד לא היוותה פיצוי עבורו.
ווסלי סו שיחק מול ניקיטה ויטיוגוב בצורה מדויקת מאוד (לאחר שהודח על ידי ויטיוגוב מהגביע העולמי בספטמבר 2019) ותיקו נראה תוצאה הגיונית מאוד.
וישוואנתן אנאנד עמד טוב יותר בבירור אחרי הפתיחה מול אניש גירי.
ההולנדי נראה ממש לא נוח בכיסאו, אבל נראה שהדרמה של היום הקודם גבתה את המחיר מאנאנד – הוא הזדרז מדי עם 19. ד5 (לפי תוכנת השחמט, 19. מהב3 היה מסע עדיף) ואז הציע תיקו בתיקו בעמדה בה עדיין היו לו סיכויים אמיתיים.
ולדיסלב קובלב השיג עמדה נוחה מול יאן-קשישטוף דודה, ולולא ההתחלה האיומה הוא כנראה היה משחק 13. פב5 - מסע מבטיח.
במקום זאת, הוא הסתפק בהמשך רגוע ודודה הגן בקלות יחסית.
בסיבוב הרביעי כל העיניים היו נשואות לעלי רזא פירוזג'א בן ה-16. המוביל בתחרות אחרי שלושה מחזורים שיחק בשחור מול אלוף העולם בשחמט 960 וסלי סו – המשחק הראשון שלו נגד שחקן מהעשירייה המובילה בעולם באירוע זה.
פירוזג'א בחר בגמביט המלכה פעם נוספת (הוא היה קרוב לניצחון במשחק בסיבוב השני שלו מול דודה), אך הגישה האסטרטגית של סו למשחק נראתה מושלמת.
הוא בחר בהסתעפות רגועה יותר בה ללבן אין איומים ישירים, אבל שחור צריך להיות מדויק וסבלני מאוד.
פירוזג'א שיחק בחוסר סבלנות וקיבל כמה החלטות מפוקפקות בניסיון לפתור את הבעיות שלו במשחק במהירות.
ה4 לא היו אופציות ההגנה האופטימליות.
שחור איבד רגלי מרכזי ומשחק הסיום עם הרץ כנראה כבר אבוד אבל 37 ...
ז5 פשוט הקלו על רב-האמן האמריקאי, שהפך למוביל החדש בתחרות.
זוכה נוסף בסיבוב זה היה ולדיסלב ארטמייב מרוסיה.
יריבו ולדיסלב קובלב התקשה להתמודד בתחרות ומצא את עצמו בדוחק זמן באופן קבוע.
במשחק זה קובלב התמודד עד המסע ה-35. עם דקה אחת בלבד על השעון הוא לא העז ליזום התקפה נגדית עם 35 ...
ב4!, איבד רגלי ב-ד5, אך עדיין היו לו סיכויים לתיקו.
איפשר ליריבו הקרבת טיב שסיימה את המשחק מייד, כשהמלך השחור נותר ללא שום הגנה.
השחקנים בצבע השחור עדיין ללא ניצחון אבל ביום זה הם לפחות הצליחו לסיים בתיקו את כל יתר המשחקים.
במשחקים דובוב – דודה ויו ינגי – אנאנד השחור השווה בקלות והמשחקים הסתיימו תוך שעתיים בלבד.
אניש גירי נגד ניקיטה וויטוגוב ובמיוחד ג'פרי שיונג מול פביאנו קרואנה לחצו בלבן ונראה שהם לא לגמרי מרוצים מתוצאת התיקו.
מגנוס קרלסן ניסה נואשות לשנות את המסלול הלא מוצלח שלו בתחרות ופתח בהגנת שני הפרשים נגד יורדן ון פורייסט.
זו לא ממש הגנה, אלא התקפה עם השחור שמקריב רגלי ומקבל משחק נגדי פעיל.
באחת ההסתעפויות, שהוצגה לראשונה על ידי איזידור גונסברג במשחקו נגד מיכאיל צ'יגורין בשנת 1890 ון פורייסט הוכיח שוב שהוא לא חושש להתמודד עם ענקי השחמט – הוא החזיר רגלי עם 16 ז4!
ואילץ את אלוף העולם להגיע למשחק סיום טוב יותר ללבן.
אם יורדן היה נועז מספיק להקריב טיב עם 29. ד:ג4, היה לו סיכוי טוב לנצח.
אחרי 29. צגה1 קלרסן התאושש ואפילו עשה ניסיון לזכות, אך ון פורייסט התמודד בהצלחה והשיג תיקו.
קרלסן עדיין נמצא על 50%, ולנער בן ה-20 מאוטרכט (למעשה ון פורייסט הוא ממשפחה הולנדית אריסטוקרטית ידועה מאז המאה ה-XIII) יש 2.5 נקודות אחרי 4 סיבובים.
על ידי תיקו זה, מגנוס קרלסן העלה את רצף משחקיו ללא הפסד ל-111 משחקים תחרותיים מול צמרת השחמט העולמית ובכך קבע שיא חדש.
אחד מגדולי השחמטאים, וישוואנתן אנאנד, היה גיבור הסיבוב ה-5 כששיחק משחק כמעט מושלם נגד ג'פרי שיונג הצעיר האמריקני.
זו הזכייה הראשונה של אנאנד מאז מלאו לו 50.
הסיבוב ב-5 של התחרות התקיים באצטדיון פ.ס.וו.
שחקן פ.ס.וו., דניאל שוואב , פתח רשמית את הסיבוב על ידי מכה בגונג.
בהסתעפות קלאסית של ההגנה הצרפתית השחור ויתר על ההזדמנות להצריח במסע השביעי והתכונן להגנה ממושכת בתקווה לנצל את חולשות הרגלים של הלבן בהמשך המשחק.
נראה ששיונג לא היה מודע לדקויות של קו הרפתקני זה, כשבחר במסע נדיר 8 ...
ח5 ואז עשה טעות עם 11 ...ג:ד4 – לאחר מהלך זה ללבן הייתה תוכנית ברורה של הסתערות על אגף המלך בשעה שהשחור התקשה מאוד.
אנאנד תקף במרץ והפעם היחידה בה החמיץ את ההמשך הטוב ביותר הייתה במהלך ה-22 כשבחר בהמשך מעט איטי 22. פה2. מהלך זה לא שינה את התוצאה, אבל שיאנג ניצל את ההזדמנות להפעיל את הכלים שלו על ידי הקרבה של רגלי.
הניסיון העשיר של אנאנד סייע לו לזכות במשחק – הוא הציע חילופי מלכות, ושיונג לא הסכים מכיוון שלא רצה לסבול בסיום נחות.
עמדתו של השחור התפרקה ושיונג הגיע לסיום צריחים אבוד לחלוטין.
עלי רזא פירוזג'א חזר למקום הראשון בטבלה אחרי שניצח את אניש גירי.
גירי עמד בסדר גמור באחת ההסתעפויות החריפות ביותר של גמביט המלכה הנדחה שלראשונה שוחקה בשנת 2011 במשחק בין אלכסנדר גרישצ'וק ללבון ארוניאן בתחרות המועמדים והפכה לפופולרית לאחר מכן, עד שאיבד טמפו חשוב במסע ה-17 ...
עדיין לא נשקפה לו סכנה ממשית והמשחק היה אמור להסתיים בתיקו, אבל אניש בחר בטעות להחליף כלים.
תחילה, החליף את הרץ בפרש ואז טעה בהערכה של סיום הרגלים שהתברר שזוכה ללבן.
בכך נגרמה אכזבה גדולה לגירי ולקהל המקומי.
פביאנו קרואנה היה קרוב להצטרף למובילי התחרות כאשר מצא חסרון בהכנת הפתיחה של יורדן ון פורייסט.
בהסתעפות חריפה של הפתיחה האנגלית (דייוויד אנטון רשם ניצחון נאה מול אלכסנדר גרישצ'וק בהסתעפות זו) קרואנה הקריב כלי וקיבל פיצוי מכריע עבורו.
לו היה קרואנה משחק 19 .ח3, המסע הטבעי, סביר להניח שהיה מנצח, אבל אחרי 19. צג4 הצליח ון פורייסט להביא לעמדה בה הכלים שלו מתפקדים בצורה הרמונית והזכיר ליריבו שיש לו כלי עודף.
בעמדה הסופית, ון פורייסט יכול היה לנסות לזכות במשחק, אך הוא היה מרוצה מתוצאת תיקו אחרי פתיחה כל כך בעייתית של המשחק.
למוביל התחרות וסלי סו לא היה סיכוי לנצח באותו יום, כאשר יריבו ולדיסלב קובלב חיפש תיקו רגוע בלבן לאחר פתיחת תחרות נוראית.
המשחק דודה – ארטמייב היה שונה לחלוטין, מותחן אמיתי בו שני היריבים החמיצו סיכויים בנקודות מסוימות.
יאן-קשישטוף דודה הקריב רץ במסע ה-21. תוכנת סטוקפיש לא מסכימה וממליצה על 24 ...
ו:ז4 כהפרכה של תוכנית הלבן.
אפשר להבין את ולדיסלב ארטמייב שבחר במסע 24 ...
רו6. ההתקפה של דודה נמשכה ואחרי אי דיוק 26 ...
דודה החמיץ סיכוי לנצח כשהחליף מלכות במצב בו היה קל יחסית לסיים בתיקו על ידי ארטמייב.
ניקיטה ויטיוגוב יכול היה להיות מאוכזב מהתוצאה שלו מול יו ינגי.
הייתה לו הזדמנות מצוינת לנקום על ההפסד הטרגי לאותו יריב ברבע גמר גביע העולם.
בקטלונים, ויטיוגוב קיבל עמדה חלומית אך לאחר מכן טעה.
ויטיוגוב יתקשה להסביר מדוע הציע חילופי מלכות ונתן ליתרון הברור שלו להתפוגג.
הצרות של מגנוס קרלסן נמשכו במשחקו נגד דניאל דובוב.
דובוב עזר לקרלסן בהכנותיו לאליפות העולם מול קרואנה, וזה בהחלט השפיע על בחירות הפתיחה של שני היריבים.
ובכל זאת, קרלסן אמר בריאיון לאחר המשחק שהוא שמח עם תוצאות הפתיחה, אך עשה טעות איומה עם 17. פג4 ששוחק באופן אוטומטי (17. פו1 היה המסע הנכון) ואחרי 17 ...
מהה6 נאלץ להילחם על תיקו.
הוא הקריב רגלי כפי שהסביר לאחר המשחק והצליח להציל חצי נקודה.
קרלסן הודה כי רצף ההמשחקים בהם לא הפסיד השפיע על משחקיו בסיבובים הראשונים, אבל הוא פשוט לא קיבל את העמדות שרצה אחרי הפתיחה.
משחק רגוע וקצר בין שני שחקני השחמט הטובים בעולם קבע את הטון לסיבוב ה-6 בתחרות.
כמו בסיבובים הקודמים, הלבן ניצח שני משחקים, וחמשת המפגשים האחרים הסתיימו בתיקו.
אחרי שישה סיבובים שחור לא זכה ולו בניצחון אחד; מצב די ייחודי בתחרות על בעידן החדש.
קרלסן – קרואנה יכול היה להיות הפנינה של הסיבוב, אך בהיותו של האלוף בכושר ירוד באופן כה ברור, תיקו קצר היה בהחלט אחד מכמה תרחישים אפשריים.
קרואנה בחר בהסתעפות סולידית מאוד של גמביט המלכה הנדחה ועל אף שקרלסן לחץ מעט, קרואנה לא היה בסכנה ממשית בשום שלב.
"היו לנו הרבה תוצאות תיקו בעבר, ומשחק זה לא היה הכי מרשים", הודה קרואנה.
"חמשת התיקו הראשונים היו הבעיה, זה – לא כל כך" הייתה הערתו של קרלסן.
הוא הביע תקווה כי רצף משחקי התיקו שלו לא יהיה כל כך ארוך כמו רצף משחקי "ללא הפסד" שלו שעדיין נמשך.
גם לשני המובילים – וסלי סו ועלי רזא פירוזג'א – היה יום שליו.
סו בלבן נגד יאן-קשישטוף דודה והפעיל לחץ מסוים בפתיחה הקטלאנית.
לא קל להבחין היכן הוא לא דייק, אך לאחר חילופי כלים מאסיביים, שלב הסיום של המשחק היה שקול לחלוטין.
פירוזג'א, לעומת זאת, היה בסכנה ממשית במשחק עם יו ינגיי.
השחקן הסיני בחר בגישה עמדתית נגד הסתעפות ניידורף בהגנה סיציליאנית וקיבל כמעט את כל מה שלבן חולם עליו בהסתעפות שבה שלטו יפים גלר ואנטולי קרפוב.
גם לאחר חילופי המלכות עמדתו של פירוזג'א עדיין נראתה מסוכנת, אבל בהדרגה יתרון הלבן החל להתפוגג – העמדה הסופית הייתה תיקו מת עם רגלים שוני צבע.
להחזיק בעמדה כזו היה הישג ברור עבור בן ה-16.
דניאיל דובוב וולדיסלב ארטמייב שיחקו לאורך הקריירה שלהם מספר רב של משחקים זה נגד זה והמשחקים שלהם בדרך כלל מהנים משום ששני השחקנים נוטים לשחק בסגנון התקפי, ובמיוחד כאשר הם משחקים בצבע הלבן.
הסיבוב של יום זה היה גם הוא שייך ללבן.
ארטמייב בחר שוב בהגנת קארו-קאן אך הפעם בחר במערך שונה באותה הסתעפות עם 6 ...רה7 (6...פה7 נגד פירוזג'א לא הביא לו תועלת, אלא יצר בעיות).
הפעם תוצאת הפתיחה לא הייתה כל כך הרת אסון, אך הלבן עדיין השיג עמדה טובה יותר עם שליטה על טור ג'.
דובוב ניצח בתמרונים מול ארטמייב וזה החמיץ או לא העריך נכון את המסע 27.ז4!
שלאחריו עמדתו הפכה לחסרת תקווה.
דובוב ידוע בתעלולים הטקטיים שלו ולא החמיץ הזדמנות לסיים את המשחק עם תחבולה 31.צא5!
אם כי עבור שחקן ברמה שלו זו הייתה תחבולה פשוטה.
אחרי הניצחון הזה, אלוף העולם בשחמט מהיר לשנת 2018 היה ממוקם רק חצי נקודה אחרי המובילים.
אניש גירי חזר לעצמו לאחר ההפסד המאכזב ביום הקודם על חשבון ולדיסלב קובלב.
זו הייתה פתיחה איטלקית וקובלב בחר בהתקפה שאפתנית ומסוכנת מאוד באגף המלך.
בהחלט היה יותר מדי מכיוון שלבן לא שגה.
זה נראה כאילו ההתקפה של השחור נידונה לכישלון כבר מההתחלה.
תוכנות השחמט סבורות ש־26. רז1 יכול היה פשוט לסיים את המשחק, אך זה לא מהלך ששחקן אנושי יכול למצוא בקלות, אם כי 26. צא2 בהחלט היה ניתן למצוא.
גירי שיחק את המסע הטבעי 26. פו5+ והמשחק עבר לעמדת סיום מעט טובה יותר עבור הלבן.
קובלב שוב היה בדוחק זמן ולא הצליח למצוא את ההגנה הטובה ביותר.
כשהיריבים הגיעו לבקרת הזמן, עמדת השחור כבר הייתה אבודה.
שיונג – ויטיוגוב היה משחק שונה לחלוטין באותה הסתעפות – שחור הגן בנחישות והבטיח לעצמו חצי נקודה.
יורדן ון פורייסט ו-וישוואנתן אנאנד שהמשחקים ביניהם בדרך כלל מהנים, לא אכזבו.
בפתיחת ארבעת הפרשים שמשוחקת לעיתים נדירות בימינו, אנאנד בחר בהקרבה של שני רגלים כדי לקבל יוזמה חזקה ואילץ את המלך הלבן להישאר במרכז.
ון פורייסט החליט לוותר על היתרון החומרי שלו ולהעביר את המשחק לסיום שקול וקשה להאשים אותו בכך.
עלי רזא פירוזג'א המשיך עם התוצאות הסנסציוניות שלו בתחרות – לאחר הניצחון הרביעי שלו ב-7 סיבובים, ילד הפלא האיראני עלה שוב ליתרון בתחרות וקיבל סיכוי אמיתי לזכות בתחרות כולה.
פירוזג'א היה צפוי להתמודד מול קרלסן, קרואנה ואנאנד בשלושה סיבובים רצופים בשבוע העוקב, והוא ציפה למשחקים האלה כי "תמיד מעניין לשחק מול אלופי עולם".
בסיבוב השביעי פירוזג'א התמודד מול ג'פרי שיונג, כוכב עולה אחר, מארצות הברית.
ד5. תוכנות השחמט קובעות כי 25 ...
היה משיג שוויון מלא אך מסע זה נראה מסוכן ביותר לעין האנושית; החלטתו של שיונג לתקן את מבנה הרגלים באגף המלך העבירה את פירוזג'א ליתרון.
פירוזג'א בנה לחץ חזק – השיפור היחיד יכול היה להיות 36. מהב2 במקום 36. צד2. לאחר שהמשחק הסתיים, פירוזג'א התקשה להסביר היכן עשה יריבו טעות מכרעת.
רב1 הייתה אפשרות הגנתית טובה יותר, אך המשימה של שיונג הייתה בכל מקרה קשה מאוד והוא לא הצליח להציל את המשחק.
גיבור נוסף הוא יורדן ון פורייסט בן ה-20, שלא הפסיק לחייך במהלך הריאיון שלו לאחר ניצחון עם השחורים מול ניקיטה ויטיוגוב.
היה זה הניצחון הראשון והיחיד של השחורים בשבעה סיבובים.
הניצחון הושג באופן מפתיע כאשר ויטיוגוב איבד בצורה לא מוסברת רגלי מרכזי במסע העשירי – מקרה נדיר ביותר בשחמט הקלאסי.
השחקן הרוסי המשיך להילחם אחרי שהעניק יתרון כזה ליריבו והיה קרוב מאוד להגיע לתיקו – ון פורייסט איבד את הריכוז שלו עם 37 ...
רה8 היה ניצחון קל כמו שציין ון פורייסט בצדק לאחר המשחק).
בסיום ייחודי בו שני רצים לבנים נאבקו ברץ שחור וחמישה רגלים(!), ויטיוגוב לקח בחופזה את אחד מהם עם 44. ר:ז4. מסע נכון יותר היה 44. רד4!, שיכול היה להציל את המשחק שהוא הפסיד למעשה במסע העשירי.
ון פורייסט, שסיים במקום האחרון בהופעת הבכורה שלו בתחרות העל טאטא סטיל 2019, עומד כעת על 4.5 מתוך 7.
פביאנו קרואנה מניף את דגלם של המבוגרים בתחרות כשהוא בן 28. בסיבוב השביעי הוא הצליח להערים על דניאיל דובוב בסיום מורכב מאוד.
הסיכויים היו שווים באופן אובייקטיבי אך קרואנה חיפש הזדמנויות לשחק לניצחון.
רגע מפתח הגיע במסע ה-42 כאשר שחור היה צריך לסכל את התוכניות של הלבן עם 42 ...
המסע 42...מז7 שביצע דובוב אפשר לקרואנה להתחיל בתמרון הפרש פד3-ג1-ב3-א5, ולפתע שחור מצא את עצמו במצב נחות.
דובוב ניסה להציל את המשחק במשך 35 מסעים נוספים אך ללא הועיל.
במרבית משחקיו של מגנוס קרלסן בתחרות זו ניכר דפוס דומה: הוא מצא את עצמו במצב נחות אחרי הפתיחה, אך הצליח להגיע לתוצאות תיקו בעזרת הגנה מדויקת.
המשחק שלו בשחור מול אלוף העולם הקודם וישוואנתן אנאנד לא היה יוצא דופן.
אנאנד עמד טוב יותר לאורך כל המשחק, ובשלב מסוים זה נראה כאילו הוא היה יכול להשיג ניצחון גדול, אבל קרלסן חמק שוב מהסכנה.
אפילו בעמדה הסופית, אנאנד יכול היה לנסות כניסיון האחרון 54. צב4 אך החליט להסתפק בתיקו.
שלושת המשחקים האחרים הסתיימו בתיקו ללא אירועים מעניינים.
מגנוס קרלסן, שהחזיק באותו זמן בתואר אלוף העולם בשחמט קלאסי, מהיר ובליץ, זכה במשחקו הראשון בתחרות בסיבוב 8. במאבק על הצמרת, קרואנה הדביק את עלי רזא פירוזג'א לאחר שגבר על אנאנד במשחק דרמטי ולא הגיוני.
לקרלסן נקרתה הזדמנות ראשונה לנצח בשמונת סיבובי התחרות, והוא לא נתן להזדמנות זו לחמוק מאצבעותיו.
ניקיטה ויטיוגוב החליף את יאן נפומניאשצ'י ברגע האחרון ובסיבובים האחרונים הוא לא היה במיטבו, וזה מתכון בטוח לאסון לפני משחק מול קרלסן.
לאחר הפתיחה ויטוגוב קיבל מערך שבו לטענת קרלסן ללבן יש יתרון פסיכולוגי ולא יתרון אמיתי, אך ויטיוגוב שיחק פאסיבי למדי ומצבו החל להידרדר.
בכל אופן, המשחק היה עדיין רחוק מלהסתיים כשויטיוגוב שיחק 29 ...
ו6 (המסע 29...פד4 היה מאפשר להמשיך במשחק) ו6 לא היה מוצלח ואחרי 30. רד5 לויטיוגוב פשוט "נמאס" מעמדתו והוא נכנע.
פביאנו קרואנה – וישוואנתן אנאנד היה בבחינת נס לאמריקאי וטרגדיה אמיתית עבור אנאנד, שהפסיד את המשחק לאחר שהיה קרוב מאוד לנצח בו.
אנאנד, ששיחק בשחור, הקריב רגלי מרכזי עם 11 ...
א4. מסע זה הפתיע את קרואנה והוא החליט לבצע חילופי כלים כדי לשמר את מבנה הרגלים שלו.
בעמדה מאוד מסובכת, שני השחקנים שיחקו שחמט ברמה מעולה (24. ...
היה טוב במיוחד כשקרואנה האמין שהוא זכוי) עד שקרואנה נבהל עקב לחץ הזמן והתבלבל עם 37. מהו6+ ??
(אחרי 37. פו6 ללבן עדיין פיצוי מלא).
עמדת הסיום שהתקבלה הייתה זכויה לשחור, אבל לפתע הדברים השתבשו עבור אנאנד.
ראשית, אנאנד החמיץ ניצחון ברור (44 ...פב3) ואז נתן ליריבו להמשיך ולהחזיק את הרגלי ב-ו7 למרות כמה הזדמנויות לקחת אותו.
כתוצאה מכך, הפכה עמדתו של השחור בהדרגה למסוכנת.
לאחר מהלך זה קרואנה שיחק במטרה לנצח ובסופו של דבר זכה לנקודה שלמה.
משחק זה היווה הפסד צורב עבור אנאנד.
המשחק של יורדן ון פורייסט – עלי רזא פירוזג'א עמד בצל עקב הניצחון של קרלסן והמפגש המותח בין קרואנה – אנאנד, אך הצעירים עדיין הצליחו לרתק את הצופים הן באולם המשחקים והן ברשת, שם שודרו המשחקים בשידור חי.
ואן פורסט בחר בהסתעפות נדירה 6. צז1 בהגנה הסיציליאנית ואז הפתיע את הקהל עם 11. מד1 !?
וויתר מרצונו על אפשרות ההצרחה שלו.
המשחק עבר לסיום מורכב בו היריבים שיחקו היטב והסכימו לתיקו כתוצאה הגיונית.
לשחור היו שני ניצחונות בסיבוב 8 (התוצאה הייתה 1–17 לטובת לבן לפני היום הזה).
יאן-קשישטוף דודה שחק בהדרגה על יו ינגי בסיום צריחים שקול – רב-האמן הסיני התקשה בתחרות זו.
ולדיסלב קובלב רשם את הניצחון הראשון שלו לאחר שגבר על ג'פרי שיונג.
לשיונג היה יתרון ברור אחרי הפתיחה והוא חיפש דרך להנחית את המכה אחרונה.
ואז עשה את המסע המוזר ביותר בתחרות - 28. פ:א7?
מכה רגלי מוגן שלוש פעמים.
אבל יתרונו של הלבן היה כה מכריע שאפילו בחיסרון של כלי יכול היה שיונג לסיים בתיקו.
שיונג עדיין ניסה לנצח, ואחרי 42. צד3?
קובלב, שקיבל סיכוי, לא הרפה.
אניש גירי סיים בתיקו את משחקו עם ולדיסלב ארטמייב, שם עמד בשלב מסוים פחות טוב, כפי שאמר בעצמו; במשחק דניאיל דובוב – וסלי סו הוסכם על תיקו במסע ה-15.
המשחק הקלאסי הראשון בין שניים מכישרונות השחמט הגדולים ביותר של המאה ה-21: עלי רזא פירוזג'א בן ה-16 ואלוף העולם מגנוס קרלסן, היה לא רק השיא של הסיבוב ה-9 אלא של התחרות כולה.
קרלסן בשחור הביס את יריבו הצעיר בפתיחה הספרדית והבטיח ניצחון היסטורי במשחק הראשון מני רבים בין שני השחקנים.
מפגש הבליץ האחרון שלהם הסתיים בשערורייה וזה הוסיף ריגוש למשחק זה.
לפירוזג'א היה יתרון מסוים מכיוון שהוביל בנקודה ושיחק בצבע הלבן.
קרלסן אמר אחרי המשחק שהוא לא נבהל, אך היה מודאג, מכיוון שידע עד כמה מסוכן יכול יריבו להיות ב"סוג העמדות שלו" (במקור:"his type of positions").
בכל אופן, למגנוס לא הייתה ברירה אלא לחתור לעמדה מסובכת משום שהוא פיגר אחרי המובילים בתחרות.
קרלסן בחר בתרגיל פסיכולוגי מעניין – הוא נקט בהגנת ברלין, משום שהיה בטוח שפירוזג'א לא יבחר בהסתעפות הראשית עם חילופי מלכות מוקדמים.
קרלסן ניחש נכון וקיבל את מבוקשו – עמדה עם מספר אפשרויות לשני הצדדים.
פירוזג'א לא דייק, כפי שציין קרלסן לאחר המשחק.
פירוזג'א לא הצליח למצוא תוכנית ברורה ומול קרלסן זה מתכון לאסון.
אחרי המסע ה-20 שחור כבר עמד טוב יותר והמשיך לשפר את עמדתו.
במצב אבוד אסטרטגית, ניסה פירוזג'א לסבך את העניינים עם 32. ז3 ו־34. ח4, אך זה לא עזר.
באופן אירוני, כשקרלסן החליט לזכות בכלי עם 39 ...
ר:ו1 זו הייתה טעות שהעניקה ללבן סיכוי זעיר לתיקו, אבל פירוזג'א היה כל כך מאוכזב שהוא פשוט נכנע מייד.
נראה שכולם היו מודעים לחשיבות המשחק משום שכל המשחקים האחרים הסתיימו בתיקו.
למעשה, זה היה הסיבוב עם התוצאות המכריעות המועטות ביותר בתחרות כולה.
המשחק של אנאנד מול דובוב הסתיים ראשון – אנאנד עמד מעט טוב יותר, אך מובן שלא היה במצב רוח לוחמני אחרי הדרמה במשחק בסיבוב הקודם מול קרואנה.
ניקיטה ויטיוגוב נקט באותה הסתעפות בה בחן גירי את קרואנה בסיבוב השני – פביאנו קרואנה מצא שיפור קל שהביא לחילופי כלים מאסיביים.
תיקו מהיר נוסף נרשם במשחק בין סו לגירי – גירי הקריב רגלי בפתיחה וקיבל שליטה על הטור הפתוח היחיד שלא הותיר ללבן סיכוי אמיתי לניצחון.
יורדן ון פורייסט החמיץ הזדמנות אמיתית להצטרף לקרואנה בראש הטבלה.
במשחקו בשחור נגד ולדיסלב קובלב הוא התמודד עם הסתעפות נדירה מאוד, כאשר קובלב בחר ב־6. מהה2 !?
ון פורייסט הקריב מלכה, אך קובלב שינה את דעתו' לא לקח את המלכה (10. פה6 היה מתבקש) ונכנס לסיום בעייתי מאוד לאחר מכן.
עד מהרה הפסיד הלבן טיב, אך הצליח לבנות מבצר – הייתה תחושה חזקה ששחור זכוי ולא ברור לחלוטין איפה מעד ון פורייסט.
ולדיסלב ארטמייב – יו ינגי ויאן-קשישטוף דודה – ג'פרי שיונג הפכו לשני המשחקים הארוכים ביותר של הסיבוב.
לארטמייב היה יתרון גדול, כנראה מכריע לאחר הפתיחה, אך הוא לא הצליח לממשו.
לדודה ושיונג כבר הייתה היסטוריה ביניהם כאשר הם שיחקו משחק מלא בפיתולים וסיבוכים בסיבוב ה-16 בגביע העולם האחרון.
שיאונג ניצח אז ודודה חיפש נקמה – הוא ניסה לשבור את ההגנה של שיונג במשך 79 מהלכים, אך ללא הועיל.
מגנוס קרלסן ופביאנו קרואנה היו במועד התחרות שני השחקנים הטובים ביותר בשחמט קלאסי.
בשנים שקדמו לתחרות הם היו בראש הדירוג של פיד"ה, זכו בפרסים ראשונים ברוב תחרויות השחמט הקלאסי, והתמודדו זה מול זה באליפות העולם האחרונה שהתקיימה.
בסיבוב העשירי בתחרות הוכיחו קרלסן וקרואנה את כוחם, כשזכו במשחקי מפתח והמשיכו להוביל בתחרות.
קרואנה שיחק בלבן נגד סנסציית התחרות עלי רזא פירוזג'א מיד לאחר שזה הפסיד במשחקו מול קרלסן – הגרלת המשחקים של התחרות לא הייתה טובה לפירוזג'א.
אולם פירוזג'א הפתיע את קרואנה פעמיים, פעם ראשונה עם הסתעפות חריפה מאוד של ההגנה ההודית של המלך ואז עם מסע נדיר מאוד 6 ...
פג6. קרואנה יצא מהתאוריה במהירות והרגיש מעט מודאג כשיריבו המשיך לשחק במהירות רבה את מסעיו.
ב6 היה חידוש, ורגע המפתח התרחש במסע ה-14 כשקרואנה שיחק באומץ 14. ז5 תוך הצעת הקרבה מפתה לשחור.
תוכנות השחמט מאשרות את זה ומסכימות עם קרואנה שהרגיש שהוא לפחות לא נמצא בעמדה גרועה יותר שמתהווה עם רץ מול ארבעה רגלים.
קרואנה הבין שהרגלי של השחור ב-ד6 מפריע לצריחים שלו, והיה חשוב מאוד לא לקחת אותו עם המלכה.
קרואנה צדק גם בכך שהקידום של השחור את הרגלים שלו יחשוף את המלך.
התרחיש המדויק הזה קרה במשחק וההתקפה של הבלן הייתה קצרה ומשכנעת.
פירוזג'א כנראה יכול היה לשחק טוב יותר סביב מהלך 30 (30 ...
ומניעה של ח3-ח4 היה ראוי לשקול), אבל באופן כללי, אין לו מה להאשים את עצמו.
קרואנה היה פשוט שחקן טוב יותר במשחק זה.
למגנוס קרלסן הייתה משימה קלה יותר קלה באותו יום שכן הוא עמד זכוי מול ולדיסלב קובלב מיד לאחר הפתיחה.
הצופים פשוט התחילו לשכוח עד כמה מסוכן יכול להיות אלוף העולם אחרי שבעת המשחקים הראשונים שכולם הסתיימו בתיקו, אך קרלסן החל לחזור לעצמו.
א6 בהחלט היה איטי מדי, ואחרי מסע זה קרלסן לא היה ניתן לעצירה.
המשחק הוכרע מכיוון שאלוף העולם חסר רחמים בעמדות כאלה.
לאחר עשרה סיבובים חזר הסדר לעולם השחמט.
קרואנה הוביל עם 7 נקודות – למעשה, זו כבר הייתה התוצאה הטובה ביותר שלו בתחרויות טאטא סטיל, ועדיין נותרו שלושה סיבובים לתחרות.
קרלסן נמצא במקום השני בצורה ברורה ורק חצי נקודה אחרי המוביל.
כמעט ולא היה ספק שאחד מהם יזכה בתחרות.
מלבד שני המובילים, ג'פרי שיונג היה המנצח היחיד באותו יום, לאחר שהתאושש מהצרות שפקדו אותו באמצע התחרות.
הוא השיג יתרון בסיום מול ולדיסלב ארטמייב, מכיוון שהצריח שלו היה פעיל הרבה יותר – יריבו מרוסיה הקריב רגלי כדי להפעיל את הצריח שלו, אך לבן הצליח ליצור רגלים מחוברים בטורי א' וב' ולשחור לא היה מה לעשות כנגדם.
בכמה משחקים שהסתיימו בתיקו באותו יום התוצאה נקבעה קצת מוקדם מדי.
דניאיל דובוב היה מעט טוב יותר נגד אניש גירי ויכול היה להתעלל בו עוד ללא כל סיכון אך החליט שלא לבחון את טכניקת ההגנה האגדית של ההולנדי.
ניקיטה ויטיוגוב היה מאוכזב ככל הנראה מאוד מהביצועים שלו בתחרות מכיוון שהוא החמיץ כמה הזדמנויות טובות מאוד ועשה משגה נורא מול ון פורייסט – זו הסיבה שהוא ככל הנראה לא האמין לעצמו כשקיבל יתרון ברור בשחור מול וישוואנתן אנאנד.
הוא השיג רגלי נוסף ללא שום תמורה ללבן, ואילץ תיקו על ידי חזרה על מסעים.
ליו ינגי היה גם רגלי נוסף ברוב המשחק מול וסלי סו וניסה הכול כדי להשיג את הניצחון הראשון שלו אבל סו פשוט הגן טוב מכדי לתת לזה לקרות.
כרגיל, יורדן ון פורייסט שיחק את אחד המשחקים המהנים ביותר של הסיבוב – הפעם בעזרתו הברורה של יריבו, יאן-קשישטוף דודה.
ההולנדי שיחק 2. ג3 מול ההגנה הסיציליאנית, אך דודה לא התקשה להשוות ואז להבטיח יתרון קל בזכות צמד הרצים.
ון פורייסט הרגיש שמשהו השתבש ולכן הקריב רגלי עם 27. ב4 !?
אבל אם דודה היה מגיב עם 30 ...
א5, היו לון פורייסט בעיות רציניות.
מח7 אפשר ללבן להינצל לאחר הקרבת מלכה המובילה לשח נצחי.
היה זה "היום המנצח" הראשון של הצבע השחור, אבל הניצחון של קרואנה שלמעשה הבטיח לו ניצחון בתחרות הוא עובדה בעלת חשיבות גדולה בהרבה.
עלי רזא פירוזג'א ספג את התבוסה השלישית ברציפות לאחר שוישוואנתן אנאנד הפגין טכניקת משחק סיום ללא דופי ויצר יצירת מופת עמדתית.
קרואנה שיחק בשחור מול נועל הטבלה ולדיסלב קובלב ותכנן לשחק במטרה להשיג ניצחון אם יזדמן לו סיכוי.
ההזדמנות הציגה עצמה די מהר כשקובלב, שהיו לו שתי בעיות מרכזיות בתחרות – חוסר הכנה של הפתיחות וכניסה לדוחק זמן באופן קבוע – טעה בסדר המסעים בגרסה חריפה של הפתיחה הספרדית.
הוא שיחק 15. ו4 כמעט ללא מחשבה כאשר 15. מח1 הוכח כמסע הטוב ביותר; במשחק, הוא נסוג עם מלכו ל-ח1 שני מסעים לאחר מכן ובמהרה הבין שמשהו השתבש.
קובלב התחיל להסס ואחרי שהוא לא החזיר את הפרש ל-ב5 במסע ה-21 מרכזו פשוט התמוטט.
קרואנה ניצח בקלות את המשחק לאחר התקפה עם רגלי עודף.
מגנוס קרלסן לא הצליח לעמוד בקצב של קרואנה והיה מאוכזב למדי לאחר שסיים בתיקו את משחקו עם יאן-קשישטוף דודה.
אלוף העולם חשב שההתקפה המוקדמת של דודה על אגף המלך הייתה מוקדמת מדי, אם כי תוכנות השחמט מעניקות ללבן יתרון לאחר 21. ח4. דודה שיחק 21. ז4 במקום זאת וקרלסן עמד היטב עד שהחמיץ תחבולה במסגרת חילופי כלים.
לבן שוב עמד מעט טוב יותר, אבל אז לדברי מגנוס עצמו, קרה דבר מוזר – רב-האמן הפולני המשיך לחפש הזדמנויות להשיג תיקו במקום לשחק בצורה אופטימלית.
זו בהחלט לא הייתה הדרך הנכונה להתמודד עם המצב, ובעמדה הסופית לקרלסן היה יתרון ברגלי, אבל צמד הרצים החזק של הלבן לא אפשר לשחור סיכוי לניצחון.
את המשחק הבולט באותו היום שיחק אנאנד; זה היה רק הניצחון השני שלו בטורניר, אבל את שני הניצחונות כדאי לנתח.
אלוף העולם לשעבר הודה שהוא היה קצת עצבני לפני המשחק אף על פי שני ההפסדים של עלי רזא פירוזג'א מכיוון שידע שפירוזג'א ישחק בצורה אגרסיבית מאוד.
אנאנד ציפה להסתעפות עם 4. ו3 בהגנה הנימצו-הודית ובחר בהסתעפות נדירה עם 7 ...
תגובתו של פירוזג'א הייתה ככל הנראה חידוש והמשחק עבר מייד למשחק סיום מורכב עם מבנה רגלים לא שגרתי.
אנאנד הבין את מהות משחק הסיום טוב יותר וגבר בהדרגה על יריבו הצעיר.
קשה להצביע מתי בדיוק השתבשו הדברים לפירוזג'א – זה נראה כאילו 21. פד6 + היה מוקדם מדי ו-25.מד2 המאפשר לשחור לקבע את הרגלי החלש של לבן ב-ו3 הייתה בהחלט טעות.
לאחר מכן, אנאנד שיחק במיטבו וניצח את יריבו בעמדה שעדיין נראתה לא ברורה לעין לא מיומנת.
שלושה משחקים ברציפות נגד טובי השחקנים בעולם היוו מבחן אמיתי לכישרון בן ה-16. אפשר לומר שהוא לא עבר את המבחן, מכיוון שהפסיד את שלושת המשחקים.
מצד שני, הוא יכול רק להאשים את עצמו במשחק מול קרלסן; בשני המפגשים האחרים יריביו היו פשוט במיטבם ורמה זו הייתה מעבר ליכולתו בגיל 16.
יורדן ון פורייסט – גיבור נוסף מהשלבים המוקדמים של התחרות – לא הצליח באותו יום.
ההתקפה המוקדמת שלו על אגף המלך נתקלה בתגובה נגדית של ולדיסלב ארטמייב במרכז הלוח והלבן כפה סיום טוב יותר.
עד מהרה זכה ארטמייב ברגלי ובסופו של דבר במשחק.
זה היה ניצחון שלישי של ארטמייב עם הלבן, אבל היו לו יותר מדי בעיות עם השחור מכדי לקרוא לתחרות הזו הצלחה.
בשלושת המשחקים האחרים, אניש גירי לא הצליח לפרוץ את הגנת פטרוב החביבה על יו ינגי, ניקיטה ויטיוגוב ניווט לקו פתיחה שמוביל לתיקו נגד דניאיל דובוב, ווסלי סו כפה תיקו במסע ה-11 מול ג'פרי שיונג – מוזר, משום שעדיין היו לו סיכויים לזכות בתחרות.
אלוף העולם בשחמט, מגנוס קרלסן, יזם את תחרות העל בשחמט, הראשונה מסוגה שנערכה ברשת האינטרנט ולא במשחק פנים מול פנים, כמקובל.
החשש מתחרות מסוג זה תמיד היה האפשרות לרמות תוך הפעלת תוכנות שחמט חזקות שיסייעו למתחרה זו או אחר.
מגפת הקורונה, שפרצה בתחילת שנת 2020, עצרה את תחרויות השחמט בכל העולם, כולל את תחרות המועמדים על אליפות העולם, שהופסקה לאחר שבעה סיבובים, שעות ספורות לפני עצירה מוחלטת של כל הטיסות מרוסיה.
הפסקה זו אפשרה למתחרים בתחרות לשוב לארצותיהם ממש עם הפסקת הטיסות וסגירת הגבולות של חלק ממדינות אירופה.
השלב הראשון של התחרות התקיים בין 18 באפריל 2020 ל-30 באפריל.
בשלב זה שמונה שחמטאים, מהטובים ביותר בעולם, מתחרים בינם לבין עצמם, כאשר כל שחמטאי משחק ארבעה משחקים עם כל יתר השחמטאים.
אם נוצר שוויון לאחר ארבעת המשחקים, מתקיים משחק חמישי בפורמט .
על ניצחון במשחק ארמגדון יקבל המנצח 2 נקודות והמפסיד 1. על ניצחון בארבעת המשחקים הראשונים יקבל המנצח 3 נקודות והמפסיד 0.
השלב השני של התחרות התקיים בין 1 במאי ל-3 במאי בין ארבעת המעפילים לשלב השני, בו התקיים שלב חצי הגמר והגמר.
בכל המשחקים הוקצבו לכל שחקן 15 דקות חשיבה לכל המשחק, בתוספת של 10 שניות לכל מסע.
חל איסור על הצעת תיקו לפני המסע ה-40.
קרן הפרסים בתחרות הייתה 250,000 דולר ארצות הברית, סך פרסים ללא תקדים בתחרות שחמט שמתקיימת באינטרנט.
המשתתפים בתחרות - השלב המוקדם
+מספרשםמד כושרתוצאהמקום בדירוג העולמי1מגנוס קרלסן28811312מקסים ושייה-לגראב2860623דינג לירן28361534היקארו נקמורה28291545יאן נפומניאשצ'י2778896פביאנו קרואנה277313117אניש גירי27317248אלירזה פירוג'ה2703737
אלירזה פירוג'ה בן ה-16 צורף לתחרות לאחר תוצאות מעולות שהשיג בתחילת 2020 - מקום שני באליפות העולם בשחמט מהיר, תוצאה מעולה בתחרות העל הראשונה בה השתתף - תחרות העל טאטא סטיל 2020, בה ניצח את כל משחקיו בלבן בשמונת הסיבובים הראשונים.
בעימות ישיר עם אלוף העולם מגנוס קרלסן, במרתון של 194 משחקי בזק, ניצח פירוג'ה 103.5-91.5. נוסף על כך, ניצח פירוג'ה את אלוף העולם בגמר אליפות משחקי בזק 8.5-7.5.
מספר הפתעות נרשמו בשלב המוקדם, ואולי המרעישה מכולן היא מקומו האחרון של השני בדירוג העולמי, ושייה-לגראב.
גם הפסדו של קרלסן לגירי שחלק את המקום הלפני אחרון בתחרות הפתיע רבים.
המשתתפים בתחרות - שלב חצי הגמר
בדו-קרב הראשון בשלב חצי הגמר שהתקיים ב-1 במאי התמודדו פביאנו קרואנה, סגן אלוף העולם והיקארו נקמורה.
השניים סיימו את ארבעת המשחקים הראשונים בתיקו 2-2 ועל כן עברו לסדרת משחקי בזק בה ניצח נקמורה שהבטיח את מקומו בגמר שיתקיים ב-3 במאי.
בדו-קרב הראשון בשלב חצי הגמר שהתקיים ב-2 במאי התמודדו מגנוס קרלסן, אלוף העולם ודינג לירן המדורג שלישי בעולם.
קרלסן ניצח 2.5-1.5 ועלה לשלב הגמר.
המשחק הראשון היה שקול והסתיים בתיקו; במשחק השני מסע אחד שגוי של קרלסן הספיק ללירן להכריע את המשחק.
במשחק השלישי לא היטיב אלוף העולם לשחק בפתיחה, ולירן השיג עמדה מבטיחה שהייתה קרובה לזכויה אך אלוף העולם הצליח לייצר סיבוכים ולבסוף לזכות, אף על פי שעד לסיום המשחק היו ליריבו סיכויים לסיים בתיקו.
המשחק הרביעי היה מתוח ביותר כאשר לירן דוחה אפשרות של תיקו על ידי חזרה משולשת על מסעים, ולאחר מכן לשני השחקנים היו הזדמנויות זכייה, כאשר לבסוף קרלסן זכה במשחק ובדו-קרב.
המשתתפים בתחרות - שלב הגמר
לשלב בגמר העפילו מגנוס קרלסן, אלוף העולם והיקארו נקמורה המדורג ראשון בעולם בשחמט בזק.
המשחקים התקיימו ביומה ה-16 של התחרות, שהחלה בסיבוב הראשון בתיקו 2-2 בין קרלסן ונקמורה, מפגש בו בארבעת המשחקים ניצח הלבן, והדו-קרב הוכרע במשחק ארמגדון.
קרלסן ניצח 2.5-1.5 כאשר בשלושת המשחקים הראשונים זכה הלבן, ובמשחק הרביעי שהסתיים בתיקו, עמד קרלסן על סף הפסד אך חילץ תיקו.
המשתתפים בתחרות - פרסים כספיים
לראשונה מחולקים פרסים כספיים משמעותיים בתחרות שחמט שמתקיימת באינטרנט:
המשחק הרביעי בין מקסים ושייה-לגראב למגנוס קרלסן הגיע לעמדה זו לאחר המסע ה-57 של הלבן מז3?
(המסע היחיד ששומר על תיקו הוא 57. צה3+)
זה סיום שלא פשוט לזכות אותו, אך הזכייה היא כפויה, אם מכירים את הדרך.